stanford-oval/wikipedia huggingface dataset:
ล้วงลับ upLoad
ช่วงต่าง ๆ ของรายการ > ช่วงตอบคำถามล้วงลับ

นับตั้งแต่เทปวันที่ 24 มีนาคม พ.ศ. 2554 เป็นต้นมา ได้มีการเพิ่มเกมตอบคำถามล้วงลับขึ้นมา เพื่อเป็นการเก็บคะแนนเพิ่มเติมนอกเหนือจากช่วงล้วงลับจับโหวต โดยจะเป็นการล้วงลับดารารับเชิญที่มาร่วมรายการ ซึ่งในช่วงนี้ จะมี มดดำ คชาภา ตันเจริญ มาเป็นผู้ล้วงลับ และจะมี หนุ่ม กรรชัย เป็นกรรมการตัดสินคำตอบของดารารับเชิญคนนั้นว่าน่าเชื่อถือหรือไม่ ทั้งนี้ ในการถามคำถามล้วงลับ ดารารับเชิญแต่ละคนมีสิทธิ์ตอบคำถามนั้น หรือไม่ตอบก็ได้ โดยมีผลดังต่อไปนี้
ถ้าดารารับเชิญ ไม่ตอบคำถาม จะไม่ได้คะแนน
ถ้าดารารับเชิญ ตอบคำถาม แต่หนุ่ม กรรชัย ไม่เชื่อในคำตอบ จะไม่ได้คะแนน
ถ้าดารารับเชิญ ตอบคำถาม และหนุ่ม กรรชัย เชื่อในคำตอบ จะได้ 1 คะแนน
ช่วงต่าง ๆ ของรายการ > ช่วงล้วงลับ

เป็นการล้วงลับแขกรับเชิญคนพิเศษ โดยไม่มีการจับเท็จเพื่อการถูกตับแตกแต่อย่างใด และจะเป็นการล้วงลับเรื่องส่วนตัวที่เป็นประเด็นดังหรือเรื่องส่วนตัวในชีวิตของแขกรับเชิญคนพิเศษอย่างสนุกสนาน โดยในช่วงนี้มีคุณมดดำ (คชาภา ตันเจริญ) มาช่วยล้วงลับร่วมกับพิธีกรทั้ง 4 คน และในช่วงสุดท้ายของการสัมภาษณ์จะมี 1 ประเด็นดังที่น่าสนใจซึ่งได้ถามแขกรับเชิญคนพิเศษแล้ว จะนำไปเป็นประเด็นในการโหวตเพื่อสะสมคะแนนและการโดนตับแตกในรอบสุดท้ายต่อไป
ช่วงต่าง ๆ ของรายการ > ช่วงตับแตก

เป็นการสะสมคะแนนรอบสุดท้าย โดยจะมีประเด็นซึ่งได้มีการล้วงลับแขกรับเชิญคนพิเศษในช่วงล้วงลับ นำมาให้ประชาชนทั่วไปได้โหวตกันว่าประเด็นเหล่านั้นจริงหรือไม่ โดยทั้งดารารับเชิญและพิธีกรทุกคนจะต้องทายผลการโหวตว่าประชาชนส่วนใหญ่ตอบประเด็นเหล่านั้นมาว่าจริงหรือไม่ หากพิธีกรหรือดารารับเชิญคนใดทายผิด จะถูกตับแตกทันที ซึ่งตับแตกนั้นจะไม่เหมือนกันในแต่ละสัปดาห์ ส่วนดารารับเชิญคนใดที่ทายผลได้ถูกต้อง จะได้รับ 1 คะแนน
ช่วงต่าง ๆ ของรายการ > รอบสะสมเงินรางวัล

เมื่อเข้ามาสู่รอบนี้ดารารับเชิญทั้ง 4 คนจะมีเงินรางวัลที่สะสมกันมาแล้วในการแข่งขันทั้งสามรอบของรายการ (ล้วงลับจับตื่น, ล้วงลับจับโหวต, ตับแตก) และจะนำมารวมกับการสะสมเงินรางวัลในรอบสุดท้าย โดยผู้ที่มีสิทธิ์ในการเล่นเกมเพื่อสะสมเงินรางวัลนี้ คือผู้ที่มีคะแนนสูงสุด หากมีคะแนนสูงสุดเท่ากันมากกว่า 1 คน ก็จะมีสิทธิ์เล่นเกมนี้ทุกคน
กติกาจะมีแผ่นป้ายทั้งหมด 9 แผ่นป้าย หลังแผ่นป้ายจะมีรูปตุ๊กแก 5 แผ่นป้าย และมีรูปตุ๊กกี้ 4 แผ่นป้าย ดารารับเชิญจะต้องเลือกแผ่นป้ายทีละ 1 แผ่นป้าย โดยเปิดเจอเป็นรูปอะไร ก็จะต้องหารูป ๆ นั้นให้ครบ โดยถ้าหาตุ๊กแก ได้ครบทั้ง 5 แผ่นป้าย จะได้รับรางวัลเพิ่มอีก 100,000 บาท แต่ถ้าหาตุ๊กกี้ ครบทั้ง 4 แผ่นป้าย จะได้รับเงินรางวัลเพิ่มอีก 50,000 บาท แต่ถ้าหากเลือกได้ตุ๊กแกแล้วเปิดอีกป้ายเจอตุ๊กกี้ หรือเลือกได้ตุ๊กกี้แล้วเปิดอีกป้ายเจอตุ๊กแก เกมจะหยุดลงทันที และได้รับเงินรางวัลสะสมเพิ่มเพียง 10,000 บาท ส่วนการเปิดป้ายตุ๊กกี้นั้น ทางรายการจะมีของรางวัลปลอบใจ เช่น ถังสังฆทาน มอบให้กับดารารับเชิญทั้ง 4 ท่าน
ลิฟต์อวกาศ

ลิฟต์อวกาศประกอบด้วยสายเคเบิล ยึดปลายด้านหนึ่งอยู่ที่ผิวโลก ปลายอีกด้านหนึ่งอยู่ในอวกาศ โดยมีน้ำหนักถ่วงที่ปลายเพื่อให้เคเบิลมีแรงตึงตลอดเวลา
ลิฟต์อวกาศ (space elevator) เป็นสิ่งก่อสร้างขนาดใหญ่ ที่มีการเสนอให้สร้าง เพื่อใช้ในการขนส่งวัสดุจากพิ้นผิวโลกขึ้นไปในอวกาศ  รูปแบบที่มีการนำเสนอมักเป็นโครงสร้าง สร้างต่อเนื่องจากผิวโลก ขึ้นไปยังวงโคจรค้างฟ้า และสร้างต่อเนื่องออกไป โดยมีตุ้มน้ำหนักถ่วงที่ปลายอีกด้านหนึ่ง  วัสดุที่มีการเสนอให้ใช้ มีลักษณะเป็นเคเบิล หรือแถบรับน้ำหนัก ที่สามารถรับกำลังได้สูง โดยทำเลที่ตั้งโครงสร้างจะอยู่บริเวณแถบเส้นศูนย์สูตร
แนวคิดเรื่องลิฟต์อวกาศ ถูกเสนอขึ้นครั้งแรกโดยผู้เชี่ยวชาญด้านอวกาศ และจรวดขับดัน ชาวรัสเซีย ชื่อ คอนสแตนติน โซลคอฟสกี (Constantin Tsiolkovsky, ค.ศ. 1857 - 1935) ได้เขียนบทความชื่อ "Daydream about the Earth and the Heaven" (ฝันกลางวันเกี่ยวกับโลกและสวรรค์) ในปี พ.ศ. 2438 กล่าวถึง "หอคอยสูงเสียดฟ้าจากผิวโลกถึงอวกาศ"
ในปี พ.ศ. 2503 วิศวกรชาวรัสเซียชื่อ ยูริ อาตซูตานอฟ (Yuri Artsutanov) ได้เขียนบทความตีพิมพ์ในวารสาร Komso Molskaya Pravda เกี่ยวกับการสร้าง "รถลาก" ขึ้นสู่อวกาศ  ต่อมาในปี พ.ศ. 2509 นักวิทยาศาสตร์ชาวอเมริกัน ได้ร่วมกันเสนอแนวคิดเกี่ยวกับการใช้สายเคเบิลยึดโยง ดาวเทียม ในบทความชื่อ "Satellite Elongation into a True 'Sky-Hook'" ตีพิมพ์ในนิตยสาร Science
ต่อมาในปี พ.ศ. 2518 นักวิทยาศาสตร์ชาวอเมริกัน ชื่อ เจอโรม เพียร์สัน (Jerome Pearson) ได้ตีพิมพ์บทความชื่อ "The Orbital Tower: A Spacecraft Launcher Using the Earth's Rotational Energy"  นำเสนอโครงสร้างเป็นท่อ 2 ท่อเชื่อมต่อระหว่างโลกกับสถานีอวกาศ ภายในบรรจุลิฟต์ ท่อหนึ่งสำหรับใช้ในขาขึ้น ท่อหนึ่งสำหรับใช้ในขาลง   เพียร์สันตีพิมพ์บทความของเขาในวารสาร Acta Astronautica ฉบับเดือนกันยายน พ.ศ. 2518
แนวคิดเรื่องลิฟต์อวกาศเป็นที่รู้จักในวงกว้าง จากนวนิยายวิทยาศาสตร์ของ อาร์เทอร์ ซี. คลาร์ก เรื่อง The Fountains of Paradise  ตีพิมพ์เมื่อ พ.ศ. 2521 (ชื่อไทย "สู่สวรรค์" แปลโดย คมสันติ์ เมื่อ พ.ศ. 2528, ณัฐ ศาสตร์ส่องวิทย์ เป็นบรรณาธิการ) คลาร์กนำเสนอการสร้างลิฟต์อวกาศแห่งแรกที่ ศรีลังกา ซึ่งเป็นประเทศที่เขาใช้ชีวิตอยู่
เมื่อเริ่มเขียนครั้งแรก คลาร์กประมาณการว่า การสร้างลิฟต์อวกาศจะสำเร็จได้ประมาณคริสต์ศตวรรษที่ 22 แต่เมื่อตีพิมพ์หนังสือออกไป คลาร์กพบว่ามีการเสนอแนวคิดในทำนองเดียวกัน โดยนักวิทยาศาสตร์รัสเซีย เขาจึงคาดว่าการก่อสร้างอาจจะเป็นไปได้ภายในคริสต์ศตวรรษที่ 21
ต่อมาเมื่อเทคโนโลยีด้านวัสดุก้าวหน้าขึ้น เมื่อมีผู้ถามว่าการสร้างลิฟต์อวกาศจะเป็นไปได้เมื่อไร  คลาร์กตอบว่า
ประมาณ 50 ปีหลังจากที่ทุกคนหยุดหัวเราะ
ในการสัมมนาลิฟต์อวกาศประจำปี ครั้งที่ 2 ที่ซานตาเฟ รัฐนิวเม็กซิโก สหรัฐอเมริกา เมื่อวันที่ 12 กันยายน พ.ศ. 2546  คลาร์กกล่าวเปิดการสัมมนา ผ่านระบบวิดีโอคอนเฟอเรนซ์ จากบ้านพักที่กรุงโคลอมโบ ว่า
มันจะถูกสร้างขึ้นมาประมาณ 10 ปี หลังจากทุกคนหยุดหัวเราะ และตอนนี้พวกเขาหยุดหัวเราะกันแล้ว
การขับเคลื่อนลิฟต์ใช้แรงเฉื่อยที่เกิดจากการหมุนรอบตัวเองของโลก และมีระบบสะสมพลังงาน เพื่อนำกลับมาใช้ขับเคลื่อนลิฟต์ในขากลับ
คาร์บอนนาโนทิวบ์น่าจะเป็นวัสดุที่ใช้ในการสร้างลิฟต์อวกาศ
จุดยึดสายเคเบิลกับผิวโลก อาจจะเป็นรูปแบบของทุ่นอยู่ในทะเล
แหล่งข้อมูลอื่น

The National Space Society Special Interest Chapter for the Space Elevator (NSECC) เก็บถาวร 2007-02-09 ที่ เวย์แบ็กแมชชีน
Elevator:2010[ลิงก์เสีย] Space elevator prize competitions
เอกสารการสัมมนาลิฟต์อวกาศประจำปี ครั้งที่ 3 ปี 2003 เก็บถาวร 2007-01-02 ที่ เวย์แบ็กแมชชีน
เอกสารการสัมมนาลิฟต์อวกาศประจำปี ครั้งที่ 4 ปี 2004 เก็บถาวร 2007-02-04 ที่ เวย์แบ็กแมชชีน
ความคืบหน้าเกี่ยวกับลิฟต์อวกาศ เก็บถาวร 2008-03-28 ที่ เวย์แบ็กแมชชีน
Liftport Group บริษัทผู้สร้างลิฟต์อวกาศ
The Space Elevator Reference เก็บถาวร 2003-09-20 ที่ เวย์แบ็กแมชชีน
วัดเสาธงทอง (จังหวัดนนทบุรี)

สำหรับวัดเสาธงทองแห่งอื่น ดูที่ วัดเสาธงทอง
| วัดเสาธงทอง |
| --- | --- |
วัดเสาธงทอง

ที่ตั้ง: เลขที่ 36 หมู่ที่ 6  ตำบลเกาะเกร็ด อำเภอปากเกร็ด จังหวัดนนทบุรี 11120
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเสาธงทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านเสาธงทอง ตำบลเกาะเกร็ด อำเภอปากเกร็ด จังหวัดนนทบุรี และยังเป็นที่ตั้งโรงเรียนประถมศึกษาแห่งแรกของอำเภอปากเกร็ดด้วย
ประวัติ

วัดเสาธงทองเดิมมีชื่อว่า วัดสวนหมาก เนื่องจากเมื่อได้สร้างวัดขึ้น ต้นหมากก็ถูกตัดจนหมด วัดสร้างโดยชาวมอญซึ่งได้มาอยู่ที่เกาะเกร็ดในสมัยกรุงศรีอยุธยา ชาวมอญเรียกว่า เพี้ยะอะล้าต แปลว่า วัดตะวันตก เพราะอยู่ทางทิศตะวันตกของเกาะเกร็ด ต่อมาเจ้าจอมมารดาอัมพา ในรัชกาลที่ 2 พร้อมด้วยกรมหมื่นภูบาลบริรักษ์และกรมขุนวรจักรธรานุภาพได้ร่วมกันบูรณะวัดเมื่อช่วงปลายสมัยพระบาทสมเด็จพระจอมเกล้าเจ้าอยู่หัว และได้เปลี่ยนชื่อวัดมาเป็น "วัดเสาธงทอง" เนื่องจากได้สร้างเสาหงส์หลายต้นปักเรียงรายอยู่หน้าวัด แต่ภายหลังเสาหงส์เหล่านี้ชำรุด พระอุดมญาณมุนี อดีตเจ้าอาวาสจึงให้รื้อถอนออก
พ.ศ. 2440 พระบาทสมเด็จพระจุลจอมเกล้าเจ้าอยู่หัวเสด็จพระราชดำเนินมาประทับแรมที่วัดนี้ 1 คืน และเสด็จนมัสการพระประธานในอุโบสถ จากนั้นทอดพระเนตรการปั้นโอ่งปั้นอ่างที่โรงปั้นโอ่ง หลังจากนั้นยังกลับมาถวายผ้าพระกฐินที่วัดนี้อีกครั้ง
อาคารเสนาสนะ

เจดีย์มีลักษณะย่อมุมไม้สิบสองขนาดใหญ่ ถือเป็นเจดีย์ที่สูงที่สุดในเขตอำเภอปากเกร็ด มีเจดีย์บริวาร 2 องค์ ล้อมรอบอีก 2 ชั้น ด้านข้างโบสถ์มีเจดีย์องค์ใหญ่อีก 2 องค์ องค์หนึ่งเป็นเจดีย์ทรงระฆังกลมอีกองค์หนึ่งมีรูปแปลกมีฐานเหลี่ยม ภายในโบสถ์มีการเขียนลายทองกรวยเชิง พระประธานเป็นพระปางมารวิชัย ปูนปั้น ในวัดมีศาลสองกุมารผมจุกและศาลเจ้าแม่ตะเคียน
สกุลปลาฉลามมะนาว

| ปลาฉลามมะนาว |
| --- | --- |

ฉลามมะนาว(Negaprion brevirostris)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
อันดับ:: Carcharhiniformes
วงศ์:: Carcharhinidae
สกุล:: Negaprion

สกุลปลาฉลามมะนาว (อังกฤษ: Negaprion) เป็นสกุลของฉลามในวงศ์ปลาฉลามครีบดำ (Carcharhinidae) มันมีสองสปีชีส์ที่ยังหลงเหลืออยู่ของคือ ฉลามมะนาว (N. brevirostris ) ในอเมริกาและฉลามมะนาวครีบเคียว (N. acutidens ) ในมหาสมุทรแปซิฟิก ทั้งสองสปีชีส์เป็นฉลามขนาดใหญ่ เคลื่อนไหวช้า ซึ่งอาศัยอยู่ในน่านน้ำชายฝั่งทะเลตื้น และสามารถระบุได้โดยจมูกที่สั้น ครีบหลังสองครีบที่มีขนาดใกล้เคียงกัน และมีสีน้ำตาลอมเหลืองหรือเทาสม่ำเสมอ
สปีชีส์

Negaprion acutidens (Rüppell, 1837) (ฉลามมะนาวครีบเคียว)
Negaprion brevirostris (Poey, 1868) (ฉลามมะนาว)
†Negaprion eurybathrodon (Blake, 1862)
สกุลปรงไข่

| สกุลปรงไข่ |
| --- | --- |


การจำแนกชั้นทางวิทยาศาสตร์
อาณาจักร:: Plantae
หมวด:: Pteridophyta
ชั้น:: Pteridopsida
อันดับ:: Polypodiales
วงศ์:: Pteridaceae
วงศ์ย่อย:: Ceratopteridoideae
สกุล:: Acrostichum L.

ชื่อพ้อง
 Chrysodium Fée
ปรงไข่ในอินโดนีเซีย
สกุลปรงไข่หรือ Acrostichum เป็นเฟินในวงศ์ย่อย Ceratopteridoideae ในวงศ์ Pteridaceae  เป็นเฟินที่มีซอรีแบบ "acrostichoid" หรือกระจายที่ด้านหลังของใบ  Acrostichum aureum เป็นพืชทนเค็ม ขึ้นในป่าชายเลน
สปีชีส์

Acrostichum aureum L.
Acrostichum danaeifolium (Langsd.) Fisch.
Acrostichum speciosum Willd.
Acrostichum preaureum fossil plant.
วัตถุมวลเท่าดาวเคราะห์

สเปกตรัมแสงของวัตถุที่สงสัยว่าเป็นวัตถุมวลเท่าดาวเคราะห์ 6 ชิ้น
วัตถุมวลของดาวเคราะห์ (planetary-mass object) หรือเรียกย่อว่า พลาเนโม (planemo) เป็นคำทั่วไปสำหรับวัตถุที่มีมวลมากกว่าวัตถุขนาดเล็กในระบบสุริยะ แต่เล็กกว่าของ ดาวแคระน้ำตาล หรือ ดาวฤกษ์ ซึ่งมีแกนกลางที่มีความร้อนอยู่ วัตถุขนาดนี้ไม่สามารถกลายเป็นดาวฤกษ์ได้ และล่องลอยอยู่ในอวกาศ วัตถุมวลเท่าดาวเคราะห์หลายดวงที่โคจรรอบดาวฤกษ์คือ ดาวเคราะห์ แต่คำนี้หมายความรวมถึงวัตถุทั้งหมดภายในช่วงขนาดนี้ด้วย ชื่อเรียกย่อว่า "พลาเนโม" นั้นยังไม่ได้ถูกนำมาใช้ทั่วไปในบริบททางวิทยาศาสตร์
ที่มาของชื่อเรียก

คำอธิบายคำว่า "พลาเนโม" สำหรับใช้เรียกวัตถุที่มีมวลประมาณเท่าดาวเคราะห์นี้ถูกเสนอต่อสหพันธ์ดาราศาสตร์สากลโดยกิบร์ บัสรี (Gibor Basri) ศาสตราจารย์ด้านดาราศาสตร์แห่งมหาวิทยาลัยแคลิฟอร์เนีย เบิร์กลีย์ โดยในตอนนั้นในหมู่นักดาราศาสตร์กำลังโต้เถียงเกี่ยวกับคำจำกัดความของดาวเคราะห์ ตามคำนิยามของเขาแล้ว พลาเนโมคือ "วัตถุท้องฟ้าที่ไม่ผ่านปฏิกิริยาการหลอมนิวเคลียสในช่วงอายุของมัน (คงรูปทรงกลม เนื่องจากความโน้มถ่วง)" ไม่ว่าจะอยู่ในวงโคจรหรือไม่ก็ตาม
การค้นพบ

วัตถุมวลเท่าดาวเคราะห์ชิ้นแรกที่ถูกพบนอกระบบสุริยะถูกพบโคจรรอบพัลซาร์ PSR B1257+12 ถูกพบในปี 1992 โดยอเล็กซานเดร์ โวลส์ชาน จากที่ก่อนหน้านี้เคยเชื่อกันว่าน่าจะมีแค่ดาวฤกษ์ในแถบลำดับหลักเท่านั้นที่มีดาวเคราะห์โคจรได้ จึงสร้างความประหลาดใจให้นักดาราศาสตร์เป็นอย่างมาก
ในปี 2005 Cha 110913-773444 ถูกค้นพบโดย กล้องโทรทรรศน์อวกาศสปิตเซอร์ วัตถุนี้มีขนาดประมาณ 8 เท่าของดาวพฤหัสบดี และคาดว่ามีอายุประมาณ 50-1 ล้านปี ล้อมรอบด้วยจานฝุ่น อยู่ห่างจากโลกประมาณ 500 ปีแสง
สกุลประทัดดอย

| สกุลประทัดดอย |
| --- | --- |

Agapetes serpens

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Ericales
วงศ์:: Ericaceae
สกุล:: Agapetes G.Don

สปีชีส์
 ดูเนื้อหา
สกุลประทัดดอย (Agapetes) เป็นไม้กึ่งเลื้อที่เป็นพืชพื้นเมืองในเขตเทือกเขาหิมาลัย ดอกมีสีสดและบานเป็นเวลานาน เจริญในเขตหนาวจนถึงกึ่งเขตร้อน
สปีชีส์

Agapetes buxifolia
Agapetes hosseana
Agapetes incurvata
Agapetes lobbii
Agapetes macrantha
Agapetes mannii
Agapetes megasum
Agapetes meiniana
Agapetes mitrarioides
Agapetes racemosa Watt.
Agapetes serpens
Agapetes serrata
Agapetes subsessilifolia
Agapetes thailandica
วัดชยาราม (จังหวัดสุราษฎร์ธานี)

| วัดชยาราม |
| --- | --- |

ชื่อสามัญ: วัดชยาราม, วัดศาลาทึง
ที่ตั้ง: ตำบลตลาดไชยา อำเภอไชยา จังหวัดสุราษฎร์ธานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดชยาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตลาดไชยา อำเภอไชยา จังหวัดสุราษฎร์ธานี
วัดชยาราม เดิมเรียกว่า วัดศาลาทึง ไม่ปรากฏว่าใครเป็นผู้สร้างและสร้างเมื่อใด สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1320 ได้รับพระราชทานวิสุงคามสีมาเมื่อ พ.ศ. 1805 เป็นวัดในสมัยศรีวิชัย ตั้งอยู่ในชุมชนโบราณซึ่งมีคลองไชยาไหลผ่าน ซึ่งแต่เดิมเป็นแม่น้ำสายใหญ่พอที่เรือบรรทุกสินค้าเข้าไปขายได้ถึงตลาดไชยา
โบราณสถานและโบราณวัตถุที่สำคัญ ได้แก่ อุโบสถหลังเดิมที่สร้างด้วยไม้ทั้งหลัง ยาว 6 เมตร กว้าง 10 เมตร ภายในประดิษฐานพระพุทธรูปศิลาทรายแดงเป็นพระประธาน ต่อมาภายหลังได้สร้างอุโบสถหลังใหม่ทดแทนอุโบสถหลังเดิม มีประติมากรรม เทวรูปพระวิษณุสี่กร สุริยเทพหิน พระโพธิสัตว์อวโลกิเตศวรหิน แท่นโยนิ สระน้ำโบราณ และใบเสมาสลักจากศิลาทรายแดง
วัดชลประทานรังสรรค์

| วัดชลประทานรังสรรค์ |
| --- | --- |


ชื่อสามัญ: วัดชลประทานรังสรรค์, วัดจัดสรร
ที่ตั้ง: ตำบลสามเงา อำเภอสามเงา จังหวัดตาก
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดชลประทานรังสรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามเงา อำเภอสามเงา จังหวัดตาก
วัดชลประทานรังสรรค์ หรือชาวบ้านนิยมเรียกว่า วัดจัดสรร เพราะตั้งอยู่ในหมู่บ้านจัดสรรที่ทางราชการจัดให้ ได้รับอนุญาตตั้งเป็นวัดเมื่อวันที่ 10 เมษายน พ.ศ. 2505 โดยกรมชลประทานสร้างวัดนี้เพื่อทดแทนวัดเดิมในตำบลบ้านนา 8 วัด คือ วัดท่าโป่ง วัดท่าเดื่อ วัดหลวง วัดศรีแท่น วัดบ้านห้วย วัดดอนแก้ว วัดธาตุลอย และวัดอุมวาบ เนื่องจากบริเวณที่ตั้งเดิมอยู่ในเขตที่จะถูกน้ำท่วมตามโครงการสร้างเขื่อนภูมิพล โครงการไฟฟ้าพลังน้ำยันฮี ได้ริเริ่มดำเนินการตั้งแต่ พ.ศ. 2503 จึงขนานนามอันเนื่องจากกรมชลประทานเป็นผู้สร้าง
ปูชนียวัตถุ คือ พระบรมสารีริกธาตุขององค์พระสัมมาสัมพุทธเจ้า และองค์พระธาตุลอยอันศักดิ์สิทธิ์ ยอดฉัตรเจดีย์ และมีพระพุทธรูปทองสำริดขนาดและปางต่าง ๆ หีบลวดลายทองที่บรรจุพระธรรม ตู้ไม้ และสิ่งของเครื่องใช้จำเป็นต่าง ๆ หลวงพ่อทันใจ อันเป็นพระพุทธรูปที่หล่อด้วยทองสำริดปางมารวิชัย ศิลปะเชียงแสนสิงห์สาม จำนวน 3 องค์ องค์แรกหน้าตักกว้าง 19 นิ้ว สูง 32 นิ้ว องค์ที่ 2 หน้าตักกว้าง 16 นิ้ว สูง 31 นิ้ว องค์ที่สามหน้าตักกว้าง 9 นิ้ว สูง 20 นิ้ว มีอายุกว่า 1,300 ปี
วัดมีพิพิธภัณฑ์นิธิวิจิตรพิพัฒโนดม มีศิลปะโบราณวัตถุเก่าที่มีมาแต่ยุคก่อนสุโขทัยของชาวชุมชนบ้านนา ซึ่งมีอยู่ประมาณ 800 ชิ้น
วัดชะอำ

| วัดชะอำ |
| --- | --- |

ชื่อสามัญ: วัดชะอำ, วัดชะอำคีรี
ที่ตั้ง: ตำบลชะอำ อำเภอชะอำ จังหวัดเพชรบุรี
ประเภท: วัดราษฎร์
นิกาย: มหานิกาย
เจ้าอาวาส: พระอธิการอำนาจ ฐานิสฺสโร
 สถานีย่อยพระพุทธศาสนา
วัดชะอำ หรือ วัดชะอำคีรี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชะอำ อำเภอชะอำ จังหวัดเพชรบุรี
วัดชะอำตั้งวัดเมื่อ พ.ศ. 2407 ได้รับพระราชทานวิสุงคามสีมาเมื่อวันที่ 14 กันยายน พ.ศ. 2564
วัดชะอำมีถ้ำโบราณโดยต้องขึ้นบันไดพญานาค ไป 108 ขั้น ประดิษฐานพระพุทธรูปหินทราย ปางมารวิชัย พระพุทธรูปปางไสยาสน์ หรือพระนอน และฤาษีตาไฟ รวมทั้งมีถ้ำลอด รูปใบโพธิ์ ส่วนอุโบสถหลังใหม่ มีพระพุทธชินราช ประดิษฐานบนฐานปูนปั้นเบญจรงค์ เป็นพระประธาน และจิตรกรรมฝาผนัง บอกเล่าเรื่องราวของพระบรมสารีริกธาตุสำคัญ ในจังหวัดต่าง ๆ และพระราชกรณียกิจสำคัญ ของพระบาทสมเด็จพระมหาภูมิพลอดุลยเดชมหาราช บรมนาถบพิตร
รายนามเจ้าอาวาส

หลวงพ่อโช
หลวงพ่อเวก
พระอธิการหุ่น
พระอธิการเช้า ปุญญนาโค
พระครูฌานาภิรัต (ฉิน จันทสโร) พ.ศ. 2510–2525
พระครูวชิรคุณารักษ์ (หล่ำ สุคนฺโธ) พ.ศ. 2526–2533
พระอมรสุธี (กุศล อคฺคจิตฺโต) พ.ศ. 2533–2539
พระมหาไพโรจน์ วชิรวังโส พ.ศ. 2540 ( 8 เดือน)
พระอธิการต้อย สุวัณฺณิโก พ.ศ. 2540–2544
พระอมรสุธี (กุศล อคฺคจิตฺโต) รักษาการ พ.ศ. 2545–2546
พระมหาโกศล อาจารสุโภ พ.ศ. 2546–2551
พระอธิการอำนาจ ฐานิสฺสโร พ.ศ. 2551–
วัดพระธาตุจอมสัก

วัดพระธาตุจอมสัก (เดิมชื่อ วัดพระธาตุดอยบ้านยาง) เป็ที่ประดิษฐานพระธาตุจอมสัก (พระธาตุดอยบ้านยางเดิม) เป็นหนึ่งในพระธาตุ 9 จอม ตั้งอยู่ใน ตำบลบ้านดู่ อำเภอเมือง จังหวัดเชียงราย สร้างขึ้นในสมัยโยนกไชยบุรีศรีเชียงแสน จนถึงสมัยพระเจ้าพังคราช กษัตริย์แห่งราชวงค์โยนก องค์ที่ 24 ได้มีพระเถระองค์หนึ่งชาวโกศล เมืองสุธรรมาวดี นามพระพุทธโฆษาจารย์ ได้นำพระบรทสารีริกธาตุจากประเทศลังกามาถวายพระองค์จำนวน 16 องค์ พระเจ้าพังคราชทรงโปรดให้แบ่งพระธาตุออกเป็น 3 ส่วน ส่วนหนึ่งประดิษฐานอยู่บนพระธาตุดอยจอมทอง ส่วนที่สองประดิษฐานอยู่บนพระธาตุจอมกิตติ และส่วนที่สามนำมาประดิษฐานที่พระธาตุดอยบ้านยาง ต่อมา ใน พ.ศ. 2490 พระครูบาคำหล้า สังวโร ได้เป็นประธานในการบูรณะพระธาตุองค์ใหม่ โดยสร้างครอบพระธาตุองค์เดิมไว้และได้สร้างวิหารเรือไว้สักยกใต้ถุนหลังหนึ่ง และได้เปลี่ยนชื่อมาเป็นพระธาตุจอมสักจนถึงทุกวันนี้
ความเชื่อ ในการไหว้ พระธาตุดอยจอมสัก เชื่อกันว่าถ้าได้กราบไหว้ท่านจะได้รับสิริมงคลสูงสุดและพานพบแต่สิ่งดีๆเข้ามาในชีวิตอย่างน่าอัศจรรย์ 
คำบูชาพระธาตุจอมสัก
อะระหัง วันทามิ ธาตุโย
สัพพะฐาเนสุ สุปะฏิ ปะทิตา
อะระหังวันทามิ สัพพะโส
วัดสบเลิม

| วัดสบเลิม |
| --- | --- |

ที่ตั้ง: ตำบลบ้านเป้า อำเภอแม่แตง จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสบเลิม เป็นโบราณสถาน ลำดับเลขทะเบียน 0003470 ตั้งอยู่ที่หมู่ที่ 3 ตำบลบ้านเป้า อำเภอแม่แตง จังหวัดเชียงใหม่
ประวัติ

วัดสบเลิม หรือ "วัดชัยเกษม" มีพ่อก่อง เป็นผู้ถวายที่ดินสร้างวัด ได้รับอนุญาตตั้งเป็นวัดเมื่อปี พ.ศ. 2475[ลิงก์เสีย] และได้รกร้างไป โดยได้มีเริ่มการบูรณะและสร้างเสนาสนะขึ้นมาใหม่โดยนายสมพงษ์ กิตติภิญโญกุล ระหว่างปี พ.ศ.2522-2542  โดยตั้งอยู่ หมู่ที่ 3 บ้านสบเลิม ตำบลบ้านเป้า อำเภอแม่แตง จังหวัดเชียงใหม่  สังกัดคณะสงฆ์มหานิกาย  ในบริเวณวัดสบเลิม มีเนื้อที่ 1 ไร่ 3 งาน 97 ตารางวา
ศาสนสถานและถาวรวัตถุ

ภายในวัดสบเลิมมีเสนาสนะ ดังนี้
1. วิหาร
2.เจดีย์
3.พระสีวลีมหาลาภ
4.กุฏิสงฆ์
5.ศาลาการเปรียญ
6.ศาลาบาตร
7.ศาล (อารักษ์วัด)
8.หอฉัน
9.โรงครัว
เจ้าอาวาส

การบริหารการปกครองมีเจ้าอาวาสมี 15 รูป ดังนี้
1.ไม่ทราบนาม
2.ไม่ทราบนาม
3.ไม่ทราบนาม
4.ครูบานิ่ม
5.พระดวง
6.พระคำปัน
7.พระบุญทา
8.พระแก้ว
9.พระวงศ์
10.พระมนตรี จนฺทวํโส
11.พระอินสม
12.พระยงยุทธ จนฺทสโร
13.พระดวงแก้ว สุภาจาโร
14.พระสุพันธ์ ทนฺตจิตฺโต
15.พระอธิการณัฐพงษ์ สิริธมฺโม
การเดินทาง

เดินทางจากตัวเมืองเชียงใหม่ ไปตามทางหลวงหมายเลข 107 ผ่านแยกตลาดแม่มาลัย ผ่านที่ว่าการอำเภอแม่แตง ถึงทางแยกเขื่อนแม่งัดสมบูรณ์ชลให้เลี้ยวขวา ผ่านสนามกีฬาเทศบาลเมืองเมืองแกนพัฒนา ผ่านวัดอรัญวิเวกไปประมาณ 300 เมตรมีป้ายบอกทางไปวัดบ้านเด่น ให้เลี้ยวซ้ายไปตามทางวัดบ้านเด่น ผ่านภูสันฟ้ารีสอร์ท ผ่านวัดบ้านเด่นไปประมาณ 2 กิโลเมตร ถึงทางแยกไปบ้านป่าจี้-วังแดง ให้เลี้ยวขวา ผ่านหน้าโรงเรียนบ้านป่าจี้วังแดง ถึงทางแยกตลาดป่าจี้ ให้เลี้ยวซ้าน ถึงทางแยกหน้าวัดป่าจี้ ให้เลี้ยวขวา ข้ามสะพานบ้านเป้า ตรงมาเรื่อยๆ ถึงทางแยกหน้าโรงเรียนบ้านเป้าวิทยาคาร ให้เลี้ยวซ้าย ตรงมาอีก 400 เมตร ถึงวัดสบเลิม ชัยเกษม ห่างจากตัวเมืองเชียงใหม่ประมาณ 55 กิโลเมตร
รายชื่อแผ่นดินไหวนำและแผ่นดินไหวตามแผ่นดินไหวและคลื่นสึนามิในโทโฮกุ พ.ศ. 2554

นี่คือ รายชื่อแผ่นดินไหวนำและแผ่นดินไหวตามแผ่นดินไหวและคลื่นสึนามิในโทโฮกุ พ.ศ. 2554 และจนถึงปัจจุบัน ญี่ปุ่นประสบแผ่นดินไหวตามมากกว่า 900 ครั้ง นับแต่วันที่ 11 มีนาคม พ.ศ. 2554 โดยมีแผ่นดินไหวตามราว 60 ครั้งที่มีความรุนแรงมากกว่า 6.0 แมกนิจูด และสามครั้งมากกว่า 7.0 แมกนิจูด แผ่นดินไหวนำและแผ่นดินไหวตามที่ปรากฏด้านล่างนี้มีความรุนแรงมากกว่า 7.0 แมกนิจูด หรือมีความรุนแรงมากกว่า 6 ล่าง ตามมาตราชินโด เวลา ความรุนแรง พิกัดภูมิศาสตร์ และความลึก เป็นข้อมูลจากสำนักงานสำรวจธรณีวิทยาสหรัฐ
แผ่นดินไหวนำ

| วันที่ | เวลา (UTC) | แมกนิจูด (Mw) | ละติจูด | ลองจิจูด | ความลึก | ความรุนแรงที่สุด (ชินโดะ) | หมายเหตุ |
| --- | --- | --- | --- | --- | --- | --- | --- |
| 9 มีนาคม 2554 | 02:45 น. | 7.2 | 38.424°N | 142.836°E | 32 กม. | ชินโดะ 5−  | - |
แผ่นดินไหวหลัก

| วันที่ | เวลา (UTC) | แมกนิจูด (Mw) | ละติจูด | ลองจิจูด | ความลึก | ความรุนแรงที่สุด (ชินโดะ) | หมายเหตุ |
| --- | --- | --- | --- | --- | --- | --- | --- |
| 11 มีนาคม 2554 | 05:46 น. | 9.0 | 38.322°N | 142.369°E | 32 กม. | ชินโดะ 7 |  |
แผ่นดินไหวตาม

| วันที่ | เวลา (UTC) | แมกนิจูด (Mw) | ละติจูด | ลองจิจูด | ความลึก | ความรุนแรงที่สุด (ชินโดะ) | หมายเหตุ |
| --- | --- | --- | --- | --- | --- | --- | --- |
| 11 มีนาคม 2554 | 06:15 น. | 7.9 | 36.27°N | 141.14°E | 35 กม. | ชินโดะ 6−  |  |
| 11 มีนาคม 2554 | 06:25 น. | 7.7 | 38.05°N | 144.59°E | 18 กม. |  |  |
| 7 เมษายน 2554 | 14:32 น. | 7.1 | 38.253°N | 141.640°E | 49 กม. | ชินโดะ 6+  | เสียชีวิต 4 ราย บาดเจ็บมากกว่า 100 คน และเกิดไฟฟ้าดับทั่วภูมิภาคโทโฮกุ |
| 11 เมษายน 2554 | 08:16 น. | 7.1 | 37.007°N | 140.477°E | 13.1 กม. | ชินโดะ 6−  | เสียชีวิต 6 ราย และบาดเจ็บหลายคน กระแสไฟฟ้าถูกตัดขาดและดินถล่มในจังหวัดฟูกูชิมะ |

| 10 กรกฎาคม 2554 | 00:57 น. | 7.0 | 38.040°N | 143.287°E | 18 กม. | ชินโดะ 4  | Mjma 7.1 สึนามิ 10 เซนติเมตรในโซมะ และโอฟูนาโตะ |
แผ่นดินไหวที่อาจเกี่ยวเนื่อง

ด้านล่างนี้เป็นแผ่นดินไหวที่ยังไม่มีข้อสรุปที่ชัดเจนเกี่ยวกับความเป็นไปได้ที่จะเกี่ยวเนื่องกับเหตุการณ์แผ่นดินไหวครั้งใหญ่เมื่อวันที่ 11 มีนาคม พ.ศ. 2554
| วันที่ | เวลา (UTC) | แมกนิจูด (Mw) | ละติจูด | ลองจิจูด | ความลึก | ความรุนแรงที่สุด (ชินโดะ) | หมายเหตุ |
| --- | --- | --- | --- | --- | --- | --- | --- |
| 11 มีนาคม 2554 | 18:59 น. | 6.3 | 37.02°N | 138.36°E | 2 กม. | ชินโดะ 6+  | อาจเป็นแผ่นดินไหวที่เกี่ยวเนื่อง |
| 15 มีนาคม 2554 | 13:31 น. | 6.0 | 35.29°N | 138.54°E | 9 กม. | ชินโดะ 6+  | ได้รับบาดเจ็บ 50 คน กระแสไฟฟ้าถูกตัดขาด สันนิษฐานว่าเกิดใกล้กับกระเปาะหินหนืดของภูเขาไฟฟูจิ รอยเลื่อนตามแนวระดับ อาจเป็นแผ่นดินไหวที่เกี่ยวเนื่อง |
| 13 กุมภาพันธ์ 2564 | 14:07 น. | 7.3 | 37.720°N | 141.762°E | 55 กิโลเมตร | ชินโดะ 6+  | เสียชีวิต 1 คน บาดเจ็บ 186 คน |
แหล่งข้อมูลอื่น

About triggered earthquakes in the inland area of the Japanese archipelago (Nagoya University) เก็บถาวร 2012-09-13 ที่ archive.today
ลูน่าออนไลน์

| ลูน่าออนไลน์   루나온라인 |
| --- | --- |
โลโก้ของลูน่าออนไลน์
ผู้พัฒนา: Eya Interactive
ผู้จัดจำหน่าย:  Eya Interactive    Jaya Soft Vision (2008-2016)     Asiasoft (2017)
เครื่องเล่น: ระบบปฏิบัติการวินโดวส์
วางจำหน่าย:  22 พฤศจิกายน พ.ศ. 2550    6 มีนาคม พ.ศ. 2551
แนว: MMORPG
รูปแบบ: หลายผู้เล่น
ลูน่าออนไลน์ เกาหลี: 루나온라인 เป็นเกมประเภท แฟนตาซี MMORPG ที่เป็นที่นิยม ซึ่งเป็นเกมที่ 2 ที่พัฒนาโดยบริษัท Eya Interactive (ประเทศเกาหลี) ต่อจาก Titan Online (Darkstory Online) มีจุดเด่นอยู่ที่ความน่ารักแอ๊บแบ๊วของตัวละคร, ระบบการหาคู่รักออนไลน์ (Date Matching) ซึ่งเป็นระบบหาคู่รักตามที่ได้ลงทะเบียนไว้ จากสิ่งที่ชอบ และไม่ชอบ และ ระบบแฟมมิลี่ ที่ให้ผู้เล่นสามารถรวมกันเป็นครอบครัว 5 คน แล้วเข้าไปทำฟาร์มได้
ในประเทศไทย ลูน่าออนไลน์เปิดให้บริการโดยบริษัท Jaya Soft Vision นอกจากนี้ ลูน่าออนไลน์ยังเปิดให้บริการในต่างประเทศอีกหลายประเทศเช่น ญี่ปุ่น สิงคโปร์ มาเลเซีย ไต้หวัน และ อเมริกาเหนือ เป็นต้น
ประวัติ > ช่วงพัฒนา

ลูน่าออนไลน์ เป็นเกมประเภท MMORPG ซึ่งพัฒนาโดยบริษัท Eya Interactive โดยเริ่มมีข่าวการพัฒนาตั้งแต่ช่วงปี พ.ศ. 2550 โดย ลูน่าออนไลน์เป็นเกมใหม่ที่พัฒนาหลังจาก Darkstory Online จากนั้น ลูน่าออนไลน์ได้ทำการเปิดทดสอบการเดินระบบครั้งแรก เมื่อเดือน มิถุนายน พ.ศ. 2550  หลังจากนั้น หลังจากทดสอบครั้งแรกแล้ว ทีมพัฒนาจึงเพิ่มเนื้อหาเกมต่าง ๆ เข้าในช่วงการทดสอบระบบครั้งที่ 2 ในเดือนสิงหาคม
ในเดือนตุลาคม บริษัท Jaya Soft Vision ได้ทำการเซ็นสัญญาซื้อเกมลูน่าออนไลน์มาเปิดให้บริการในประเทศไทย ตั้งแต่ตัวเกมยังไม่ได้เปิดให้บริการในประเทศเกาหลีเลย ต่อมาลูน่าออนไลน์จึงเปิดทดสอบระบบแบบปิด (Closed Beta Test) อีก 2 ครั้ง แล้วจึงทำการเปิดให้บริการจริงในวันที่ 22 พฤศจิกายน พ.ศ. 2550 และเปิดให้บริการในไทยในวันที่ 6 มีนาคม พ.ศ. 2551
ประวัติ > ช่วงเปิดให้บริการ

หลังจากเปิดให้บริการลูน่าออนไลน์ ทางทีมพัฒนาได้เพิ่มเนื้อหาเกมส์ต่างๆ เข้ามามากมาย โดยทำการอัปเดตเพิ่มเติมเข้ามาเป็น ซีซัน (Season) ต่างๆ ซึ่งแต่ละ ซีซันก็ทำให้เกมมีจุดเด่นต่างๆ ให้แตกต่างจากเกมอื่นๆ ซึ่งลูน่าออนไลน์ เน้นให้การพัฒนาเนื้อหาของเกม ที่ตอบสนองความต้องการของผู้เล่น ด้วยจุดประสงค์ที่ต้องการให้ผู้เล่น สามารถเล่นได้ง่ายขึ้น และสนุกกับเกมลูน่ามากขึ้น
ประวัติ > ช่วงเปิดให้บริการ > ซีซัน 2

อัปเดตแผนที่ต่างๆ ในเกม ให้ผู้เล่นที่เล่นได้เลเวลสูงๆ ได้มีแผนที่ใหม่ในการเก็บเลเวล จุดเด่นของ ซีซัน 2 คือการอัปเดตระบบบอส "ทารินทูซ" ตามเนื้อเรื่องของลูน่าออนไลน์, ระบบอาชีพใหม่ เปลี่ยนอาชีพครั้งที่ 3 (เลเวล 75)  รวมไปถึงระบบอำนวยความสะดวกต่างๆ เช่น ระบบออโตโน็ต, ระบบตกปลา, ระบบบัพกิลด์ ฯลฯ นอกจากนั้นยังปรับระดับเกมให้เล่นง่ายขึ้น เช่น ปรับค่าประสบการณ์ เป็นต้น
ประวัติ > ช่วงเปิดให้บริการ > ซีซัน 3

ซีซัน 3 ถือเป็นการอัปเดตครั้งใหญ่ของลูน่าออนไลน์ โดยมีการเสริมเนื้อหาของเกมต่างๆ มากมาย โดยมีจุดเด่นที่ ระบบสัตว์เลี้ยง, ปรับปรุงระบบฟาร์ม,  ระบบอาชีพใหม่ เปลี่ยนอาชีพครั้งที่ 4 (เลเวล 105) และ กิลด์ทัวร์นาเม็นต์
ประวัติ > ช่วงเปิดให้บริการ > Luna Rebirth

Luna Rebirth เป็นชื่อแคมเปญของลูน่าออนไลน์ ฉลองการครบรอบ 1 ปีของลูน่าออนไลน์ เพื่อเป็นการฉลองการครบรอบ 1 ปี ทางผู้พัฒนาจึงออกแคมเปญ Luna Rebirth เพื่อทำการปรับระบบ และ เนื้อหาในเกมให้เล่นง่ายขึ้น เช่น การปรับระบบกล่องของขวัญ Newbie, ฟิวส์บอสมอนสเตอร์, ระบบพนัน, ระบบยืมชุด เป็นต้น